钦定古今图书集成/明伦汇编/氏族典/第539卷 > 《渭南县志》 > 白惟勤
## 钦定古今图书集成/明伦汇编/氏族典/第539卷 > 《渭南县志》 > 白惟勤

按《清涧县志》：“惟勤，字勉之，清涧人。景泰间举人，领沁
州牧，廉明著闻。时有妇暮行，贼艳其首饰，先以沙扑
其面，适一人突至救之，妇目眯，无从辨，俱讼之官。贼
诬救者为劫，久之弗能决。惟勤密函苍头于箱，寘二
囚侧，令二囚自相讦诘，悉得其情，救者获免。由是上
下神明之。”今祀“名宦。”